TAMBAHAN PERUNDANGAN PERSEKUTUAN AKTA KUALITI ALAM SEKELILING 1974 [AKTA 127] P.U. (A) 543/96 PERATURAN-PERATURAN KUALITI ALAM SEKELILING (KAWALAN PELEPASAN DARIPADA ENJIN PETROL) 1996 Tarikh diterbitkan dalam Warta : 1 November 1996 Tarikh mula berkuatkuasa : 1 November 1996 SUSUNAN PERATURAN Mukadimah BAHAGIAN I - PERMULAAN Peraturan 1. Nama dan mula berkuatkuasa. Peraturan 2. Tafsiran. BAHAGIAN II - KAWALAN ENJIN PETROL ATAS KENDERAAN MOTOR Peraturan 3. Pemakaian Bahagian II. Peraturan 4. Sekatan atas pemasangan atau penggantian sistem enjin. Peraturan 5. Pemakaian peraturan 4. Peraturan 6. Penerimaan standard yang setara atau lebih ketat lagi. Peraturan 7. Ujian hendaklah dijalankan oleh pemasang atau pengilang. Peraturan 8. Perakuan oleh pemasang atau pengilang.
BAHAGIAN III - KAWALAN PELEPASAN BERGAS DARIPADA KENDERAAN MOTOR Peraturan 9. Pemakaian bahagian III. Peraturan 10. Tahap pelepasan bergas daripada enjin petrol dipakai. Peraturan 11. Ujian pelepasan bagi enjin petrol dipakai. Peraturan 12. Perintah larangan atas kenderaan. Peraturan 13. Kenderaan di bawah perintah larangan tidak boleh dikendalikan. Peraturan 14. Perintah larangan tidak boleh dialih. Peraturan 15. Paip ekzos hendaklah lurus. Peraturan 16. Enjin hendaklah dimatikan dalam kawasan tertutup. BAHAGIAN IV - KEHENDAK- KEHENDAK UJIAN PELEPASAN BERGAS Peraturan 17. Kemudahan yang diluluskan untuk menjalankan ujian pelepasan bergas yang dikehendaki. Peraturan 18. Buku log hendaklah disimpan. BAHAGIAN V - LESEN BAGI PELANGGARAN SYARAT- SYARAT YANG BOLEH DITERIMA Peraturan 19. Pemberian lesen. BAHAGIAN VI - KESALAHAN - KESALAHAN Peraturan 20. Kesalahan boleh dikompaun. JADUAL PERTAMA JADUAL KEDUA JADUAL KETIGA JADUAL KEEMPAT JADUAL KELIMA JADUAL KEENAM JADUAL KETUJUH JADUAL KELAPAN
Mukadimah PADA menjalankan kuasa yang diberikan oleh seksyen 21, 45 dan 51 Akta Kualiti Alam Sekeliling 1974, Menteri, selepas berunding dengan Majlis Kualiti Alam Sekeliling, membuat peraturan-peraturan yang berikut: BAHAGIAN I - PERMULAAN Peraturan 1. Nama dan mula berkuatkuasa. 1. Peraturan-peraturan ini bolehlah dinamakan Peraturan-Peraturan Kualiti Alam Sekeliling (Kawalan Pelepasan daripada Enjin Petrol) 1996 dan hendaklah mula berkuatkuasa pada 1 November 1996. Peraturan 2. Tafsiran. Dalam Peraturan-Peraturan ini, melainkan jika konteksnya menghendaki makna yang lain- "enjin petrol" ertinya enjin yang digerakkan dengan prinsip cucuhan positif atau cucuhan bunga api; "jenis enjin" ertinya kategori enjin yang mempunyai ciri-ciri pelepasan yang serupa dan tidak berbeza dalam apa-apa aspek penting sebagaimana yang ditetapkan oleh Ketua Pengarah; "kemudahan yang diluluskan" ertinya suatu kemudahan atau tempat yang diluluskan oleh Ketua Pengarah yang dilengkapkan dengan meter bergas yang perlu dan kakitangan yang terlatih untuk menjalankan apa-apa ujian pelepasan bergas; "kenderaan motor" ertinya suatu kenderaan motor yang dipasang dengan enjin petrol; "kenderaan motor baru" ertinya- (a) suatu kenderaan motor yang diimport secara terus ke dalam Malaysia sebagai unit yang dipasang sepenuhnya ("CBU") dan bagi kali pertama telah didaftarkan dan diberikan suatu
nombor pendaftaran oleh Pengarah bagi Pengangkutan Jalan pada atau selepas 1 Januari 1997; atau (b) suatu kenderaan motor yang diimport ke dalam Malaysia sebagai suatu pek pasang siap sepenuhnya ("CKD") dan kemudiannya dikilang atau dipasang dan bagi kali pertamanya telah didaftarkan dan diberikan suatu nombor pendaftaran oleh Pengarah bagi Pengangkutan Jalan pada atau selepas 1 Januari 1997; "model baru"ertinya suatu kenderaan motor yang dilengkapkan dengan jenis enjin yang berlainan daripada model yang terdahulu; "pegawai diberikuasa" ertinya seseorang pegawai yang dilantik di bawah seksyen 3 Akta, seorang pegawai pengangkutan jalan, pegawai polis atau mana-mana pegawai lain yang kepadanya Ketua Pengarah telah mewakilkan kuasanya di bawah seksyen 49 Akta; "pelepasan pencemar" ertinya pelepasan apa-apa pencemar ke dalam atmosfera daripada mana-mana bahagian enjin petrol termasuklah pemasangan ekzos, kotak engkol enjin, sistem pengalihan udara atau pelinciran; "Pengarah bagi Pengangkutan Jalan" ertinya seorang Pengarah bagi Pengangkutan Jalan yang dilantik di bawah seksyen 3 Akta Pengangkutan Jalan 1987 [Akta 333] ; "sistem enjin" ertinya suatu sistem yang mengandungi enjin beserta semua peranti yang diperlukan untuk pengendaliannya dan pengambilannya yang sesuai dan pemasangan ekzos. BAHAGIAN II - KAWALAN ENJIN PETROL ATAS KENDERAAN MOTOR Peraturan 3. Pemakaian Bahagian II. Bahagian ini hendaklah terpakai bagi suatu kenderaan motor baru yang didaftarkan selepas 1Januari 1997dan bagi suatu kenderaan motor yang telah didaftarkan tetapi yang mempunyai sistem enjin baru untuk menggantikan sistem yang sedia ada.
Peraturan 4. Sekatan atas pemasangan atau penggantian sistem enjin. (1) Tertakluk kepada subperaturan (3) dan (4), tiada seorang pun boleh memasang, atau menggantikan sistem enjin mana-mana kenderaaan motor dengan enjin petrol yang melepaskan pencemar yang melebihi standard yang ditetapkan dalam Jadual Pertama. (2) Kenderaan yang mempunyai kapasiti 700 sentimeter padu dan kurang dan 1020 kilogram dan kurang hendaklah mematuhi standard pelepasan pencemar yang dinyatakan dalam Jadual Pertama. (3) Pada atau selepas 1 Januari 1997, mana-mana model baru kenderaan motor hendaklah mematuhi standard pelepasan pencemar yang ditetapkan dalam Jadual Kedua. (4) Pada atau selepas 1 Januari 2000, mana-mana model baru kenderaan motor hendaklah mematuhi standard pelepasan pencemar yang ditetapkan dalam Jadual Ketiga. Peraturan 5. Pemakaian peraturan 4. Peraturan 4 hendaklah terpakai hanya bagi kenderaan motor yang dimaksudkan untuk digunakan di atas jalan, dengan atau tanpa badan, yang mempunyai sekurang-kurangnya empat roda tetapi terpakai bagi kenderaan motor yang digunakan bagi maksud perlumbaan dalam litar lumba yang ditetapkan atau dalam acara perlumbaan yang dibenarkan. Peraturan 6. Penerimaan standard yang setara atau lebih ketat lagi. Walau apa pun peraturan 4, Ketua Pengarah boleh menerima suatu jenis enjin yang mematuhi apa-apa standard pelepasan dan prosedur ujian yang Ketua Pengarah berpendapat setara atau lebih ketat lagi daripada prosedur ujian dan spesifikasi yang boleh ditentukan olehnya dari semasa ke semasa. Peraturan 7. Ujian hendaklah dijalankan oleh pemasang atau pengilang. (1) Bagi maksud mengesahkan Standard pelepasan ekzos pencemar yang ditetapkan dalam Jadual Pertama, Ketua Pengarah boleh menghendaki mana-mana pemasang atau pengilang menjalankan apa- tidaklah
apa ujian yang perlu yang ditentukan oleh Ketua Pengarah, di hadapan seseorang pegawai diberikuasa, di mana-mana kemudahan yang diluluskan atas kos pemasang atau pengilang. (2) Bagi maksud subperaturan (1), sampel yang tidak lebih daripada satu peratus daripada bilangan kenderaan motor tahunan yang dirancangkan hendaklah dipilih secara rambang. (3) Jika Ketua Pengarah telah mengarahkan mana-mana pemasang atau pengilang untuk menjalankan apa-apa ujian di bawah peraturan ini, pemasang atau pengilang hendaklah mengemukakan secara berkala keputusan ujian itu kepada Ketua Pengarah. Peraturan 8. Perakuan oleh pemasang atau pengilang. Sebelum penghantar-serahan suatu kenderaan motor baru kepada pemunyanya, pemasang atau pengilang hendaklah mengeluarkan suatu perakuan kepada suatu kenderaan motor yang akhirnya dipasang atau dikilang yang menyatakan bahawa kenderaan motor itu telah diperiksa, diuji dan dilaraskan dengan betul untuk memenuhi kehendak-kehendak peraturan 4. BAHAGIAN III - KAWALAN PELEPASAN BERGAS DARIPADA KENDERAAN MOTOR Peraturan 9. Pemakaian bahagian III. Bahagian ini hendaklah terpakai bagi setiap kenderaan motor tanpa mengira sama ada ia sedang digunakan atau tidak bergerak, atau di mana-mana perhentian bas, perhentian teksi atau permis-permis persendirian atau atas mana-mana jalan persendirian. Peraturan 10. Tahap pelepasan bergas daripada enjin petrol dipakai. Tiap-tiap enjin petrol yang dipakai, dikendalikan atau boleh dikendalikan tidak boleh melepaskan pencemar bergas melebihi standard pelepasan yang ditetapkan dalam Jadual Keempat.
Peraturan 11. Ujian pelepasan bagi enjin petrol dipakai. Ujian pelepasan bagi enjin petrol yang dipakai hendaklah dijalankan mengikut cara-cara ujian yang dinyatakan dalam Jadual Kelima dan keputusan ujian itu hendaklah direkodkan dalam Perakuan Ujian yang ditetapkan dalam Jadual Keenam. Peraturan 12. Perintah larangan atas kenderaan. (1) Ketua Pengarah atau mana-mana pegawai diberikuasa boleh mengeluarkan suatu perintah larangan yang dinyatakan dalam Jadual Ketujuh yang menghalang pengendalian selanjutnya mana-mana kenderaan motor yang- (a) telah menjalani ujian pelepasan mengikut peraturan 11; dan (b) telah melanggar syarat-syarat boleh terima yang dinyatakan dalam peraturan 11 dalam tempoh tiga bulan sebelum ujian pelepasan bergas. Peraturan 13. Kenderaan di bawah perintah larangan tidak boleh dikendalikan (1) Perintah larangan itu hendaklah dilekatkan dengan kukuh di tempat yang mudah dilihat pada cermin depan kenderaan motor itu. (2) Kenderaan motor itu tidak boleh dikendalikan sehingga tempoh larangan itu habis atau sehingga kecacatannya telah dibaiki sehingga Ketua Pengarah atau pegawai diberikuasa berpuas hati yang selepas itu perintah larangan itu boleh ditarikbalik. Peraturan 14. Perintah larangan tidak boleh dialih. Pemunya atau orang yang mengendalikan kenderaan motor hendaklah memastikan bahawa perintah larangan itu tidak dalam apa jua cara terhalang, menyebabkan tidak boleh dibaca atau dialih tanpa kebenaran bertulis Ketua Pengarah.
Peraturan 15. Paip ekzos hendaklah lurus. Paip ekzos yang dipasang dalam tiap-tiap kenderaan motor hendaklah lurus dan bebas daripada apa-apa alat tambahan bagi 150mm yang terakhir apabila ekzos itu akhirnya dilepaskan ke dalam atmosfera. Peraturan 16. Enjin hendaklah dimatikan dalam kawasan tertutup. Tiada seorang pun boleh membenarkan enjin mana-mana kenderaan motor dihidupkan semasa kenderaan motor itu tidak bergerak selama lebih daripada tiga minit dalam kawasan tertutup atau kawasan letak kereta separa tertutup atau mana-mana perhentian. BAHAGIAN IV - KEHENDAK- KEHENDAK UJIAN PELEPASAN BERGAS Peraturan 17. Kemudahan yang diluluskan untuk menjalankan ujian pelepasan bergas yang dikehendaki (1) Jika suatu kenderaan motor dikehendaki untuk menjalani suatu ujian pelepasan bergas di bawah seksyen 48A Akta ujian pelepasan bergas itu hendaklah dijalankan di sesuatu kemudahan yang diluluskan. (2) Mana-mana orang yang berhasrat untuk mematuhi kehendak-kehendak Peraturan-Peraturan ini atau peruntukan-peruntukan mana-mana undang-undang bertulis lain berhubungan dengan standard pelepasan bagi kenderaan motornya boleh, atas perbelanjaannya sendiri, meminta supaya ujian pelepasan bergas dijalankan di sesuatu kemudahan yang diluluskan. Peraturan 18. Buku log hendaklah disimpan. (1) Bagi maksud peraturan 17, suatu buku log yang mengandungi nombor pendaftaran kenderaan motor, tarikh, masa dan keputusan apa-apa ujian pelepasan bergas yang dilakukan hendaklah disimpan oleh pemunya kenderaan motor itu.
(2) Rekod-rekod dalam buku log itu hendaklah tersedia untuk diperiksa oleh Ketua Pengarah atau mana- mana pegawai diberikuasa. BAHAGIAN V - LESEN BAGI PELANGGARAN SYARAT- SYARAT YANG BOLEH DITERIMA Peraturan 19. Pemberian lesen (1) Jika Ketua Pengarah berpuas hati bahawa- (a) kenderaan motor itu akan digunakan semata-mata bagi maksud menilai kekukuhan atau perlaksanaan pelepasan kenderaan motor itu, atau kenderaan motor itu akan digunakan bagi rali dengan kebenaran bertulis terdahulu daripada Ketua Pengarah mengenai tempat rali dan orang yang bertanggungjawab bagi penjagaan kenderaan itu semasa tempoh rali itu; (b) kenderaan motor itu telah diinden daripada pengilang dan dikonsainkan bagi pemasangan di Malaysia atau telah dipasang atau dikilang sebelum tarikh mula berkuatkuasanya Peraturan- Peraturan ini dan tidak pada bila-bila masa didaftarkan di bawah Akta Pengangkutan Jalan 1987 [Akta 333]; (c) kenderaan motor itu dimaksudkan bagi maksud-maksud ketenteraan, pertempuran atau taktikal; atau (d) kenderaan motor itu dalam perjalanan melalui Malaysia, dia boleh memberikan suatu lesen untuk melanggar syarat-syarat yang ditetapkan dalam Peraturan- Peraturan ini. (2) Suatu permohonan bagi mendapatkan lesen di bawah peraturan ini hendaklah dibuat dalam borang permohonan yang akan ditentukan oleh Ketua Pengarah beserta pembayaran fee yang ditetapkan dalam Jadual Kelapan.
BAHAGIAN VI - KESALAHAN - KESALAHAN Peraturan 20. Kesalahan boleh dikompaun. (1) Kesalahan-kesalahan di bawah Peraturan-Peraturan ini kecuali kesalahan di bawah peraturan 4 boleh dikompaun. (2) Pengkompaunan apa-apa kesalahan di bawah Peraturan-Peraturan ini hendaklah mengikut prosedur yang ditetapkan dalam Kaedah-Kaedah Kualiti Alam Sekeliling (Mengkompaun Kesalahan-Kesalahan) 1978 [P.U. (A) 281/78]. JADUAL PERTAMA [Subperaturan 4(1) dan (2) dan peraturan 7] STANDARD PELEPASAN PENCEMAR Pelepasan pencemar bergas Karbon Monoksida dan kombinasi Hidrokarbon dan Nitrogen Oksida tidak boleh melebihi standard yang berikut: Rujukan Jisim (rw) (kg) Karbon Monoksida (g/ujian) Pelepasan Kombinasi Hidrokarbon dan Nitrogen Oksida (g/ujian) rw < 1020 58 19.0 1020 < rw < 1250 67 20.5 1250 < rw < 1470 76 22.0 1470 < rw < 1700 84 23.5 1700 < rw < 1930 93 25.0 1930 < rw < 2150 101 26.5 2150 < rw 110 28.0 yang disukat oleh Suruhanjaya Ekonomi bagi Eropah ("ECE") Peraturan No. 15.04 yang dilampirkan kepada Perjanjian Bangsa-Bangsa Bersatu yang telah dibuat di Geneva pada 20 Mac 1958 Berkenaan
dengan Penerimapakaian Syarat-Syarat Seragam Kelulusan dan Pengiktirafan Bersaling Kelulusan bagi Kelengkapan dan Bahagian-Bahagian Kenderaan Motor. JADUAL KEDUA [Subperaturan 4(3)] STANDARD PELEPASAN PENCEMAR BAGI MODEL -MODEL BARU KENDERAAN MOTOR PADA ATAU SELEPAS 1 JANUARI 1997 1. Bagi enjin petrol yang mempunyai jumlah jisim kurang daripada 2.5 tan, pelepasan pencemar bergas Karbon Monoksida dan kombinasi Hidrokarbon dan Nitrogen Oksida tidak boleh melebihi standard yang berikut: Jisim Karbon Monoksida (g/km.) Kombinasi Jisim Hidrokarbon dan Nitrogen Oksida (g/km.) 2.72 0.97 yang disukat oleh Arahan Majlis 91/441/EEC 26 Jun 1991 yang meminda arahan 70/220/EEC mengenai penganggaran Undang-Undang Negara-Negara Anggota Berhubungan dengan Langkah-Langkah yang hendak Diambil terhadap Pencemaran Udara Oleh Pelepasan daripada Kenderaan Motor. Rujukan Jisim (rw) (kg) Jisim Karbon Monoksida(g/km.) Kombinasi Jisim Hidrokarbon dan Nitrogen Oksida(g/km.) rw <1250 2.27 0.97 1250 < rw <1700 5.17 1.40 1700 < rw 6.90 1.70 yang disukat oleh Arahan Majlis 93/59/EEC 28 Jun 1993 yang meminda Arahan 70/220/EEC mengenai penganggaran Undang-Undang Negara-Negara Anggota Berhubungan dengan Langkah-Langkah yang hendak diambil Terhadap Pencemaran Udara oleh Pelepasan daripada Kenderaan Motor.
JADUAL KETIGA [Subperaturan 4(4)] STANDARD PELEPASAN PENCEMAR BAGI MODEL BARU KENDERAAN MOTOR PADA ATAU SELEPAS 1 JANUARI 2000 1. Bagi enjin petrol yang mempunyai jumlah jisim kurang daripada 2.5 tan, pelepasan ekzos pencemar bergas Karbon Monoksida dan kombinasi Hidrokarbon dan Nitrogen Oksida tidak boleh melebihi standard yang berikut: Jisim Karbon Monoksida (g/km) Kombinasi Jisim Hidrokarbon dan Nitrogen Oksida (g/km) 2.2 0.5 yang di sukat oleh Arahan 94/12/EEC Parlimen dan Majlis Eropah 23 Mac 1994 berhubungan dengan Langkah-Langkah yang hendak Diambil Terhadap Pencemaran Udara daripada Kenderan Motor dan meminda Arahan 70/220EEC. 2. Bagi kenderaan motor yang digunakan bagi mengangkut barang-barang yang berat maksimumnya tidak melebihi 3.5 tan, pelepasan ekzos pencemar bergas Karbon Monoksida dan kombinasi Hidrokarbon dan Nitrogen Oksida tidak boleh melebihi standard yang berikut: Rujukan Jisim (rw) (kg) Jisim Karbon Monoksida (g/km.) Kombinasi Jisim Hidrokarbon dan Nitrogen Oksida (g/km.) rw <1250 2.72 0.97 1250 < rw <1700 5.17 1.40 1700 < rw 6.90 1.70 yang disukat oleh Arahan 93/59/EEC 28 Jun 1993 yang meminda Arahan 70/220/EEC mengenai penganggaran Undang-Undang Negara-Negara Anggota Berhubungan dengan Langkah-Langkah yang hendak Diambil Terhadap Pencemaran Udara Pelepasan daripada Kenderaan Motor.
JADUAL KEEMPAT [Peraturan 10] STANDARD PELEPASAN BAGI EN JIN PETROL TERPAKAI Karbon Monoksida % Hidrokarbon (bahagian setiap juta) (ppm) Model sedia ada 4.5 800 Model baru 3.5 600 JADUAL KELIMA [Peraturan 11] UJIAN PELEPASAN BAGI ENJIN PETROL DIPAKAI 1. Ujian ini hendaklah dijalankan dengan menggunakan penganalisis Karbon Monoksida atau Hidrokarbon. 2. Prosedur ujian adalah seperti berikut: (a) pecut enjin hingga kelajuan serdahana tanpa beban, diteruskan selama sekurang-kurangnya 15 saat, kemudian kembalikan enjin kepada kelajuan melahu; (b) semasa enjin melahu, masukkan kuar sampelan ke dalam paip ekzos sedalam yang boleh tetapi dalam apa-apa hal kepada tidak kurang daripada 300mm; (c) tunggu sehiingga sekurang-kurangnya 20 saat dan ambil bacaan Karbon Monoksida dan Hidrokarbon seperti yang diberikan oleh penganalisis.
JADUAL KEENAM [Peraturan 11] PERAKUAN UJIAN PELEPASAN ASAP KENDERAAN MOTOR BAGI ENJIN PETROL DIPAKAI No. Siri:... Pendaftaran Kenderaan Motor No.: ... Buatan/Model: ... Jenis Kenderaan: ... Tarikh Ujian: ... Masa Ujian: ... Tempat Ujian: ... Meter digunakan: ... Tarikh ditentukur terakhir: ... REKOD UJIAN PELEPASAN ASAP i Karbon Monoksida : ... % ii Hidrokarbon : ... ppm. Saya memperakui bahawa kenderaan motor yang tersebut di atas telah diuji bagi keupayaan pelepasan bergas dan didapati melepaskan: i Karbon Monoksida ... % yang melebihi takat yang dibenarkan 3.5/*4.5%; dan ii Hidrokarbon ... ppm. yang melebihi takat yang dibenarkan 600/ *800 ppm, di bawah peraturan 10 Peraturan-Peraturan Kualiti Alam sekeliling (Kawalan Pelepasan Daripada Enjin Petrol) 1996. Dikeluarkan dan Ditandatangani oleh:
... Nama Pegawai: ... Nama Jawatan: ... PERAKUAN UJIAN DIKELUARKAN KEPADA Nama Pemunya/* Pemandu kenderaan motor: ... Kad Pengenalan No.: ... (beralamat di): ... Kepada siapa dikeluarkan: Pemunya/*Pemandu (tandatangan): ... Lesen Memandu No.: ... Habis tempoh: ... Potong mana-mana yang tidak berkenaan. JADUAL KETUJUH [Peraturan 12] PERINTAH LARANGAN 1. Pendaftaran Kenderaan Motor No.: ... 2. Tarikh dan Masa Ujian Pelepasan: ...
Lokasi: ... Keputusan: Karbon Monoksida =... %; Hidrokarbon =... ppm. Rujukan No.: ... 3. Tarikh dan Masa Ujian Asap sebelum ini: ... Lokasi: ... Keputusan: Karbon Monoksida =... %; Hidrokarbon =... ppm. Rujukan No.: ... 4. Mengikut peruntukan peraturan 12 kenderaan motor yang dinamakan di atas adalah dilarang daripada dikendalikan di atas mana-mana jalan mulai dari: ... (masa) (tarikh) hingga ... (masa) (tarikh) 5. Bagi maksud mem baiki kecacatan, servis dan penentukuran kenderaan ini boleh bergerak dari: ... (tempat ujian) ke: ... sahaja (alamat bengkel orang yang menjaga/atau bengkel pilihan pemunya berdaftar, dengan syarat bahawa ia tidak lebih daripada 50km jauhnya)... Nama Pegawai: ... Nama Jawatan: ...
JADUAL KELAPAN [Subperaturan 19(2)] FEE YANG KENA BAYAR (a) Pemakaian di bawah perenggan 19(1)(a) - RM300 setiap kenderaan (b) Pemakaian di bawah perenggan 19(1)(b) - RM50 setiap kenderaan (c) Pemakaian di bawah perenggan 19(1)(c) - Tiada (d) Pemakaian di bawah perenggan 19(1)(d) - Tiada Dibuat 10 Oktober 1996. [KST & AS (U)(S) 901/B/28; PN. (PU2 ) 280/6.] DATUK LAW HIENG DING, Menteri Sains, Teknologi dan Alam Sekitar Copyrights Reserved All rights reserved. No part of this publication may be reproduced, stored in retrieval system or transmitted in any form or by any means a_n_d_/o_r o_th_e_r_w_is_e w_it_h_o_u_t_th_e
PRODUCED BY LAWNET PERCETAKAN NASIONAL MALAYSIA BERHAD